Title: Ministerstvo práce, sociálnych vecí a rodiny
Author: ivanova
Last saved by: agenda0
Company: ÚZ MPSVR SR Poprad

Návrh na použitie prostriedkov štátneho rozpočtu získaných v súlade so zákonom SNR č. 194/ 1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR .

V kapitole Všeobecná pokladničná správa sú v roku 2002 vyčlenené zdroje v sume 70 500 tis. Sk na sociálne, humanitné a charitatívne účely pre Ministerstvo práce, sociálnych vecí a rodiny SR z prostriedkov, získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov.
V zmysle bodu C.22. uznesenia vlády č. 790 z 30. augusta 2001 k návrhu štátneho rozpočtu na rok 2002 sa návrhy na použitie prostriedkov štátneho rozpočtu, získaných z lotérií a iných podobných hier predkladajú na rokovanie vlády SR v dvoch termínoch.
	Ministerstvo práce, sociálnych vecí a rodiny SR predkladá v prvej etape návrh na rozdelenie  57 000 tis. Sk, ktorý je v súlade s jeho prioritami pre rok 2002. 
Prostriedky sa navrhujú rozdeliť pre 16 štátnych a  46 neštátnych subjektov poskytujúcich sociálne služby a na zahraničné aktivity Ministerstva práce, sociálnych vecí a rodiny SR, najmä v súvislosti s členstvom v Medzinárodnej organizácii práce. Rovnako sa navrhuje poskytnúť prostriedky pre  občianske združenia, ktoré vykonávajú činnosť vo vecnej pôsobnosti Ministerstva práce, sociálnych vecí a rodiny SR, z toho podstatná časť sa navrhuje na realizáciu projektu Informačný systém pre občanov so zdravotným postihnutím - REHIS a pre občianske združenie Kontext na výrobu televíznych skrytých titulkov.
Zostatok zdrojov v sume 13 500 tis. Sk sa navrhuje rozdeliť v druhom termíne v súlade s uznesením č. 790/2001 k návrhu štátneho rozpočtu na rok 2002 do 30. júna 2002.
	V textovej časti sú subjekty uvádzané podľa zamerania projektov a v tabuľkovej časti podľa rozpočtových kapitol.

Návrh na použitie prostriedkov podľa subjektov 

1. Kapitola Ministerstva práce, sociálnych vecí a rodiny SR                11 100  000  Sk

    A. Dotácie pre občianske združenia vo vecnej pôsobnosti Ministerstva práce, sociálnych vecí a rodiny SR				            			                 7 100 000 Sk
         
  z toho:
•	Slovenská humanitná rada                                                                   2 000 000 Sk    
            REHIS  -  informačný systém pre občanov so zdravotným postihnutím          	
              Ide o informačný systém podporujúci pracovnú a sociálnu integráciu občanov so zdravotným postihnutím, ktorý umožní vytvárať podmienky na ich  pracovné uplatnenie. 
•	  Občianske združenie Kontext                                                              1 500 000 Sk
Zabezpečenie kontinuity výroby televíznych skrytých titulkov   pre sluchovo postihnutých.                                
•	  Ostatné projekty občianskych združení				     3 600 000 Sk
vo vecnej pôsobnosti Ministerstva práce, sociálnych vecí a rodiny SR

Finančné prostriedky budú občianskym združeniam poskytnuté na základe žiadostí podľa Podmienok poskytovania dotácií zo štátneho rozpočtu občianskym združeniam, ktoré zabezpečujú činnosť vo vecnej pôsobnosti Ministerstva práce, sociálnych vecí a rodiny SR
Prostriedky sú určené na aktivity v súlade s vyhlásenými prioritami MPSVR SR na rok 2002. 

B. Zariadenie pre obyvateľov s duševnými poruchami – psychiatrická liečebňa v obci      Sokolovce				                                                                                                        
            1 500 000 Sk

Realizácia projektu je zameraná na riešenie potreby zabezpečenia sociálnozdravotnej starostlivosti občanom s duševnými poruchami a poruchami správania najmä s psychiatrickými diagnózami, ktorým nie je možné zabezpečiť potrebnú starostlivosť v podmienkach zariadení sociálnych služieb. Ide zároveň o plnenie úloh z uznesení vlády SR č.21/2001 a č.593/2001 zameraných na elimináciu negatívnych javov v zariadeniach sociálnych služieb, ktoré boli deklarované v rámci záverov návštevy Európskeho výboru na zabránenie mučenia a neľudského či ponižujúceho zaobchádzania alebo trestania v SR. 

C. Zahraničné aktivity ministerstva
            Úhrada výdavkov súvisiacich najmä so zabezpečením trojstrannej ( tripartitnej ) delegácie Slovenskej republiky na každoročnom zasadnutí 90. generálnej konferencie Medzinárodnej organizácie práce a na preklady dohovorov a odporúčaní Medzinárodnej organizácie práce		 
									                     2 500 000 Sk

2. Kapitoly krajských úradov

Ministerstvo práce, sociálnych vecí a rodiny SR vyhlásilo pre rok 2002 tematické okruhy, ktorých projekty a žiadosti bude pri rozdeľovaní výťažku z lotérií podporovať. 
	V rámci prerozdelenia týchto prostriedkov sú navrhnuté na podporu prostredníctvom krajských úradov: 

 A) Projekty zamerané na rozvoj zariadení sociálnych služieb s poskytovaním starostlivosti prechodne na určitý čas

Projekty sú zamerané na rozšírenie siete sociálnych služieb najmä pre starších občanov a pre občanov s ťažkým zdravotným postihnutím o zariadenia opatrovateľskej služby resp. sú zamerané na skvalitnenie poskytovania starostlivosti v existujúcich zariadeniach sociálnych služieb. Realizácia týchto projektov bude znamenať skvalitnenie života občanov odkázaných na pomoc inej osoby v inštitucionálnej starostlivosti. Vytvorí sa aj materiálno-technická  základňa pre riešenie tých prípadov odkázanosti občanov na pomoc inej osoby pri nevyhnutných životných úkonoch, ktoré vzhľadom na nedostatok kapacít, nemôžu byť uspokojené v rámci siete existujúcich kapacít zariadení sociálnych služieb, najmä z dôvodu dlhej čakacej doby na poskytovanie inštitucionálnej starostlivosti. Ide však najmä o odľahčovacie služby rodinám s členom odkázaným na trvalé poskytovania starostlivosti zo strany inej osoby z dôvodu jeho nepriaznivého zdravotného stavu. Starostlivosť sa v týchto prípadoch poskytuje prechodne na určitý čas, keď rodina nemôže, resp. nevie zabezpečiť starostlivosť o svojho člena.

•	Okresný úrad Snina - ZOS Nová Sedlica				    1 000 000 Sk
Dokončenie a sprevádzkovanie zariadenia opatrovateľskej služby (ZOS) v Novej Sedlici
-stavebné investície, strojné investície, obstaranie dodávkového motorového vozidla, kuchynského robota,  rehabilitačné pomôcky, vnútorné vybavenie objektu 
•	Mestský úrad Šaľa	   2 000 000 Sk
-rekonštrukcia objektu  Domova dôchodcov v Šali
•	Občianske združenie Živý most Pongrácovce                                       2 000 000 Sk
Vybudovanie chráneného bývania a zariadenia opatrovateľskej služby
-rekonštrukcia objektu
•	Obecný úrad Trstice	   3 500 000 Sk
Vybudovanie centra zdravotno - sociálnej starostlivosti pre starších a chorých ľudí
- výstavba objektu
•	Okresný úrad Medzilaborce 	   1 000 000 Sk
Zariadenie opatrovateľskej služby Medzilaborce
- rekonštrukcia objektu a vnútorné vybavenie	

Spolu: 	   9 500 000 Sk

B.  Pilotné projekty zamerané na transformáciu a deetatizáciu poskytovania starostlivosti v zariadeniach sociálnych služieb	   

Realizácia projektov má overiť možnosť transformácie poskytovanej starostlivosti v zariadeniach sociálnych služieb na prioritu podpory sebestačnosti a nezávislosti občanov, ktorým sa poskytuje starostlivosť v zariadeniach sociálnych služieb pri rešpektovaní ich dôstojnosti, práv a potrieb. Podpora sebestačnosti a nezávislosti je realizovaná s cieľom odstrániť alebo zmierniť ich sociálne znevýhodnenie a umožniť im čo najširšie zapojenie do života spoločnosti a účasť na spoločenskom a ekonomickom živote so zreteľom na ich individuálne potreby a možnosti.
Realizácia projektov má ďalej zabezpečiť aby občanom, ktorým sa poskytuje starostlivosť v zariadení sociálnych služieb v produktívnom veku boli služby poskytované v rozsahu a spôsobom, ktorý zohľadňuje ich potreby a záujmy s ohľadom na ich možnosti a schopnosti nastúpiť do zamestnania v rámci podporovaného zamestnávania, zotrvať v ňom alebo sa doň vrátiť. Realizácia projektov má zároveň overiť profesionalitu a efektívnosť pri poskytovaní starostlivosti  novým spôsobom organizácie a financovania.

•	Domov sociálnych služieb Veľké Pole				       3 000 000 Sk
Transformácia DSS Veľké Pole na neštátny subjekt
- kúpa a rekonštrukcia budovy
•	Domov sociálnych služieb Dolný Lieskov				      1 000 000 	Sk
Transformácia DSS na Centrum soc. služieb (na neštátnu neziskovú organizáciu)
- rekonštrukcia objektu
•	Domov dôchodcov  a DSS Banská Štiavnica			       1 000 000 Sk
Transformácia domova dôchodcov
- vybudovanie  chráneného bývania, rekonštrukcia objektu
•	Domov dôchodcov Hurbanovo					      1 000 000 Sk
Vybudovanie rehabilitačného strediska
-úhrada nákladov na opravu, údržbu, obstaranie rehabilitačných vaní
•	Domov dôchodcov Gerium Bratislava				          300 000 Sk
Transformácia Domova dôchodcov Gerium
- rekonštrukcia vodovodných rozvodov, úpravy interiéru
•	Domov sociálnych služieb Hodkovce				        5 446 000 Sk
Transformácia DSS  Žehra časť Hodkovce
- obstaranie pozemkov, náklady súvisiace s výstavbou objektu 
•	AKTÍVA n.o.	domov sociálnych služieb pre dospelých		        1 010 000 Sk                                                      
    	Vybudovanie chráneného pracoviska a bývania v Devínskej Novej Vsi
	-projektové práce súvisiace s výstavbou objektu
•	OZ Združenie na pomoc ľuďom s ment. postihnutím Spišská Nová Ves, Náš dom					                                                                   1 200 000 Sk
            - rekonštrukcia objektu
•	Agentúra špecializovaných služieb pre autistov Bratislava		           350 000 Sk
Komunitná rehabilitácia v procese decentralizácie sociálnych služieb
-terénne špecializované služby, tvorba informačných materiálov, distribúcia, zostavovanie dotazníkov, organizovanie stretnutí a seminárov

Spolu:										       14 306 000 Sk	

C. Projekty transformácie detských domovov na nové formy poskytovania 		
    starostlivosti pre deti s nariadenou ústavnou starostlivosťou  		

	Projekty sú zamerané na rozvoj samostatných skupín, profesionálne náhradné rodiny, skvalitňovanie poskytovania starostlivosti, humanizácia podmienok života v detských domovoch, príprava na osamostatnenie, zabezpečenie bývania a rozvoj aktivít na pomoc deťom po odchode z detských domovov v procese adaptácie dieťaťa na samostatný život -domy na polceste.  

•	Detský domov Modra - Harmónia						 1 500 000 Sk
Transformácia na rodinný typ 
– rekonštrukcia a vnútorné vybavenie kuchýň 
•	Detský domov Bernolákovo							 1 000 000 Sk
Transformácia detského domova, skvalitnenie poskytovanej starostlivosti
-rekonštrukcia objektu, stavebné úpravy, vybudovanie kuchyne
•	Detský domov Holíč								 2 600 000 Sk
Transformácia detského domova internátneho typu  na sieť samostatných skupín
 - rekonštrukcia objektu
•	Detský domov Pečeňady							    600 000 Sk
Transformácia na rodinný typ
             - rekonštrukcia sociálnych zariadení
•	Detské mestečko Trenčín Zlatovce					             2 590 000 Sk
-rekonštrukcia vodovodu     
•	Detský domov Istebné							 1 160 000 Sk
-odkúpenie nehnuteľnosti, v ktorej je umiestnená  samostatná výchovná skupina

Spolu: 										9 450 000 Sk

D. Detské centrá na pomoc rodinám počas materskej dovolenky a iné služby pre matky a deti						                                                          

	Projekty sú zamerané na rozvoj multidisciplinárnej spolupráce v oblasti sociálnej prevencie, sociálneho poradenstva, sociálnoprávnej ochrany, sociálnych služieb a rozvoja ľudských zdrojov.	

•	Spoločnosť priateľov detí z detských domovov Úsmev ako dar		 1 700 000 Sk
Výcvik vychovávateľov, pedagog. pracovníkov a profesionálnych 
náhradných rodičov 
– prevádzkové náklady, náklady na výcvik vychovávateľov a profesionálnych náhradných rodičov, náklady na školenie programu Pride
•	Občianske združenie Návrat, Bratislava       			                300 000 Sk
Profesionálne náhradné rodičovstvo ako významný činiteľ pomoci deťom s nariadenou ústavnou výchovou
- prevádzkové náklady – príspevok na činnosť,  strava, ubytovanie lektorov a účastníkov akcií, mzdy lektorov, psychológov 
•	Národné centrum pre rovnosť žien a mužov, Bratislava 			    200 000 Sk
Vzdelávanie odborníkov na prevenciu a elimináciu násilia v rodine 
- prevádzkové náklady, vydávanie informačných materiálov, odmeny pre koordinátorov
•	Občianske združenie ODYSEUS, Bratislava				    300 000 Sk
Kontaktné centrum pre užívateľov drog a osoby pracujúce v pouličnom sex-biznise
-mzdy koordinátorov projektu, terénnych pracovníkov, sociálnych osobných asistentov,  
prevádzkové náklady
•	OZ Pomoc ohrozeným deťom, Bratislava					    200 000 Sk
 Centrum nádeje pre tiché obete domáceho násilia
-prevádzkové náklady, mzdy lektorov, poradcov a expertov
•	Občianske združenie Labyrint, Bratislava					    150 000 Sk
Prevencia sexuálneho zneužívania dievčat a chlapcov
-prevádzkové  náklady, vybavenie miestnosti,  prenájom miestnosti,  mzdy odborníkov, asistentov, pedagógov 
•	OZ Materské centrum Hojdana, Bratislava         	                                       100 000 Sk
 Pomoc rodinám počas materskej dovolenky
- vnútorné vybavenie, prevádzkové náklady
•	Detské centrum Vánok, Plavecký Štvrtok                      	                	    100 000 Sk
Vybudovanie detského centra Vánok
- prevádzkové náklady, vnútorné vybavenie
•	Charitatívne stredisko Ev. diakonie ECAV Košeca				    500 000 Sk
Vybudovanie domova dôchodcov   v Košeci
- rekonštrukcia a vnútorné vybavenie objektu 	  
•	Komunita Kráľovnej pokoja Radošiná					    200 000 Sk
Komplexná pomoc chlapčenskej mládeži po ukončení ústavnej starostlivosti
- rekonštrukcia a vnútorné vybavenie kuchyne
•	Materské centrum Slniečko Prievidza					    100 000 Sk
Zariadenie centra vzdelávania a oddychu pre matky na materskej dovolenke, vytvorenie herne pre deti, realizácia kurzu „Partnerský kurz prípravy na pôrod a rodičovstvo, zvýšenie osvety v oblasti dojčenia
-vybavenie  interiéru, prevádzkové náklady
•	Detské centrum Slniečko Dubnica nad Váhom				      50 000 Sk
Rozšíriť a skvalitniť prácu a služby v centre
- financovanie odmien pre koordinátorov projektu, prevádzkové náklady
•	Materské centrum ( MC) Lienka Handlová					    100 000 Sk
-vnútorné vybavenie MC Lienka a vybudovanie detského ihriska
•	Áno pre život n.o., Rajecké Teplice	                                                               500 000 Sk
Vybudovanie materského centra a skvalitnenie podmienok života matiek a detí
-rekonštrukcia objektu, vnútorné vybavenie centra, vnútorné vybavenie pracovných dielní
•	Domov detí Ľubietová						                200 000 Sk
Rozvoj Domova detí, skvalitnenie sociálnych služieb
- dofinancovanie prevádzkových nákladov
•	Slovenská nádej dieťaťa SLONAD B. Bystrica		                           200 000 Sk
            Rekonštrukcia budovy Centra Slniečko
-prevádzkové náklady - príspevok na kúrenie
•	OZ  Návrat Banská Bystrica				                                        50 000  Sk
-prevádzkové náklady, mzdy pre lektorov a odborníkov 
•	Diecézna charita B. Bystrica	, Centrum Agape				     50 000 Sk
Sociálno-zdravotný projekt terénnej hospicovej starostlivosti
- prevádzkové náklady, vnútorné vybavenie
•	Detský domov sv. Nikolaja Medzilaborce					    300 000 Sk
Transformácia detského domova  na rodinný typ
- stavebné úpravy objektu , vybavenie kuchyne a jedálenského kúta 
•	Pro Familia Humenné 							    500 000 Sk
Projekt osobitného zariadenia, krízová pomoc a služby pre ženy postihnuté domácim násilím 
-vybavenie izieb, spoločenských priestorov kancelárie, konzultačnej miestnosti
•	Gréckokatolícka diecézna charita  Prešov - Resocializačný systém Cesta k domovu			                                                                                      500 000 Sk
Charitatívna služba v 8 strediskách 
– dofinancovanie soc. služby, prevádzkové náklady
•	Inštitút Krista Veľkňaza, Žakovce						   400 000 Sk
Rekonštrukcia resocializačného zariadenia v Ľubici 
-rekonštrukcia objektu
•	Občianske združenie Návrat, Prešov 			                            50 000Sk
Centrum Návrat Prešov-
- dofinancovanie činností sociálneho poradenstva a prevencie, prevádzkové náklady 
•	Materské centrum BAMBINO Poprad					     50 000 Sk
Budovanie siete materských centier na Slovensku
- prevádzkové náklady
•	Nadácia DeDo, Košice						             2 000 000 Sk 
Výstavba zariadenia Domovské vzdelávacie centrum Dunajská Lužná - Dom na polceste
-výstavba objektu
•	Arcidiecézna 	charita Košice		                                                                50 000 Sk
Nocľaháreň pre bezdomovcov - rekonštrukcia
– nákup vnútorného vybavenia
•	Nadácia Filia Centrum Košice                                                                          50 000 Sk
Program sociálnej prevencie a sociálneho poradenstva Filia
- mzdy školiteľov
•	Natali n.o. Spišská Nová Ves                   	                                                     50 000 Sk
Vybudovanie Sociálneho centra Natali
- úhrada prevádzkových nákladov								

Spolu:										8 950 000 Sk	

E. Projekty ďalšej podpory pre rok 2002      				            
    
Projekty predstavujú skvalitnenie podmienok života občanov vo vybraných  zariadeniach sociálnych služieb, ako aj vytvorenie podmienok pre materiálno-technické zabezpečenie starostlivosti. Ide najmä o odstránenie havarijných stavov v prevádzke zariadení, nákup zdvíhacích zariadení a plošín a druhotného vybavenia zariadení. Ide o prioritné projekty krajských úradov podporované v záujme napĺňania koncepcie sociálnych služieb v územnom obvode príslušných krajských úradov s dôrazom  aj na vytvorenie podmienok na uprednostňovanie rozvoja sociálnych služieb, poskytovaných obcami a neštátnymi subjektmi.

1.	Slovenský červený kríž US Trebišov, 
       Zariadenie opatrovateľskej služby  Kráľovský Chlmec			               200 000 Sk             -oprava kanalizácie
2.  Mestský úrad –Mestská časť BA, Devínska Nová Ves					 
     zariadenie centra geriatrickej starostlivosti					   500 000 Sk
3.  Dom dôchodcov Gbely
      nákup zdvíhacieho zariadenia	                                                                          200 000 Sk
4.	Domov dôchodcov Klas n.o. Vrbové
      vybavenie rehabilitačnej miestnosti						     60 000 Sk
5.  Mesto Šurany – Domov dôchodcov Jesienka					  	
       sprevádzkovanie domova dôchodcov						   300 000 Sk
6.   Refugium Trenčín 								
      zriadenie opatrovateľskej služby                                                                      1 000 000 Sk
     - vnútorné vybavenie, prevádzkové náklady
7.	Domov sociálnych služieb Topoľčany
      rekonštrukcia objektu – vytvorenie chráneného bývania			    300 000 Sk
8.   Domov sociálnych služieb Jabloň
      rekonštrukcia okien	                                                                                      390 000 Sk
 9. Obec Telgárt-DOS, DD
      rekonštrukcia objektu                                                                                            400 000 Sk
 10. Zariadenie chráneného bývania Lúč, Žilina
       vybavenie študijnej a terapeutickej miestnosti                                                      244 000 Sk
 11. Kresťanská liga pre pomoc mentálne postihnutým, Bratislava		                
       vybavenie dielní 									    100 000 Sk										

Spolu:                                                                                                                       3 694 000Sk
										
Celková suma navrhnutá v I. etape roku 2002 na rozdelenie z výťažku lotérií a iných podobných hier je 57 000 000 Sk.